PARANDUSEELARVE PROJEKT nr 8 2014. AASTA ÜLDEELARVE TULUDE EELARVESTUS EELARVEJAGUDE KAUPA KULUDE EELARVESTUS EELARVEJAGUDE KAUPA III jagu – Komisjon /* COM/2014/0722 final */





PARANDUSEELARVE PROJEKT nr 8 2014. AASTA ÜLDEELARVE TULUDE EELARVESTUS EELARVEJAGUDE KAUPA KULUDE EELARVESTUS EELARVEJAGUDE KAUPA III jagu – Komisjon Võttes arvesse: – Euroopa Liidu toimimise lepingut, eriti selle artiklit 314, koostoimes Euroopa Aatomienergiaühenduse asutamislepinguga, eriti selle artikliga 106a, – Euroopa Parlamendi ja nõukogu 25. oktoobri 2012. aasta määrust (EL, Euratom) nr 966/2012, mis käsitleb Euroopa Liidu üldeelarve suhtes kohaldatavaid finantseeskirju,[1] eriti selle artiklit 41, – nõukogu 2. detsembri 2013. aasta määrust (EL, EURATOM) nr 1311/2013, millega määratakse kindlaks mitmeaastane finantsraamistik aastateks 2014–2020,[2] eriti selle artiklit 13, – Euroopa Liidu 2014. aasta üldeelarvet, mis võeti vastu 20. novembril 2013[3], – paranduseelarvet nr 1/2014,[4] mis võeti vastu 16. aprillil 2014, – paranduseelarve projekti nr 2/2014,[5] mis võeti vastu 15. aprillil 2014, esitab Euroopa Komisjon eelarvepädevatele institutsioonidele 2014. aasta eelarve paranduseelarve projekti nr 8. TULUDE JA KULUDE EELARVESTUSE MUUDATUSED EELARVEJAGUDE KAUPA Tulude ja kulude eelarvestuses eelarvejagude kaupa tehtavad muudatused on kättesaadavad EUR-Lexi veebisaidil (http://eur-lex.europa.eu/budget/www/index-et.htm). Teadmiseks on lisatud nende muudatuste ingliskeelne versioon, mis moodustab eelarve lisa. SISUKORD 1. Sissejuhatus. 3 2. 2013. aasta ülejääk.. 3 1. Sissejuhatus 15. aprillil 2014 edastas komisjon 2014. aasta paranduseelarve projekti nr 2, mille eesmärk on kanda eelarvesse 2013. aasta eelarve täitmise käigus tekkinud ülejääk[6]. Nõukogu lõpetas paranduseelarve projekti lugemise 17. juulil 2014 ja Euroopa Parlament hääletas selle üle 22. oktoobril 2014 toimunud lugemisel. Kuna Euroopa Parlament võttis vastu eelarveprojekti muudatused, millega nõukogu ei nõustunud, kutsuti kooskõlas Euroopa Liidu toimimise lepingu artikli 314 lõike 4 punktiga c kokku lepituskomitee. Lepituskomitee töötas 21 päeva, 28. oktoobrist kuni 17. novembrini 2014. Kuid kasutada olnud aja jooksul ei suutnud Euroopa Parlament ja nõukogu jõuda kokkuleppele 2014. aasta paranduseelarve projektide paketis (PEP nr 2–7) ega 2015. aasta eelarves. See oli eelkõige tingitud erimeelsusest, mis valitses Euroopa Parlamendi ja nõukogu vahel 2014. aasta täitmata maksevajaduste suhtes, nagu need on kajastatud taotletud maksete assigneeringute suurendamises paranduseelarve projektis nr 3/2014. Kuigi lahkarvamusi ei olnud ülejäägi arvutamises ega selle käsitlemises eraldi paranduseelarves, nagu sätestatud finantsmääruse artiklis 18, kuulus PEP 2 paketti, mille üle peeti lepituskomitees läbirääkimisi. Seepärast esitab komisjon kooskõlas Euroopa Liidu toimimise lepingu artikli 314 lõikega 8 sama paranduseelarve uuesti (paranduseelarve projektina nr 8/2014) eelarvepädevatele institutsioonidele vastuvõtmiseks osana paketist, kuhu kuuluvad kõik 2014. aastat käsitlevad vastu võtmata paranduseelarved. 2. 2013. aasta ülejääk Käesoleva paranduseelarve projekti nr 8/2014 eesmärk on kanda eelarvesse 2013. aasta eelarve täitmise käigus tekkinud ülejääk. 1. 2013. aasta eelarve täitmisel tekkinud 1 005 406 925,37 euro suurune ülejääk (arvestamata Euroopa Vabakaubanduse Assotsiatsiooni (EFTA) ja Euroopa Majanduspiirkonna (EMP) osamaksusid) kantakse 2014. aasta eelarvesse tuluna. Ülejääk jaguneb järgmiselt: 2013 || EFTA-EMP || Euroopa Liit || Kokku Eelarveaasta tulud || 293 208 636,00 || 149 210 450 357,56 || 149 503 658 993,56 Aruandeaasta assigneeringute alusel tehtud maksed || -293 010 664,09 || -147 273 877 214,59 || -147 566 887 878,68 Eelarveaastasse N+1 üle kantud maksete assigneeringud || -4 220 213,94 || -1 325 132 086,83 || -1 329 352 300,77 Eelarveaastast N-1 ülekantud kasutamata assigneeringute tühistamine || 465 452,28 || 33 282 462,39 || 33 747 914,67 Aastast N-1 aastasse N ja aastast N aastasse N+1 üle kantud sihtotstarbelise tulu vahe || || 402 838 997,98 || 402 838 997,98 Aastased vahetuskursierinevused || || -42 155 591,14 || -42 155 591,14 2013. aasta eelarve täitmise tulemus || -3 556 789,75 || 1 005 406 925,37 || 1 001 850 135,62 2. Ülejäägi kandmine eelarvesse vähendab vastavalt osamaksude üldsummat, mida liikmesriigid maksavad ELi eelarve rahastamiseks. 3. Tabelis allpool on esitatud Euroopa Liidu 2013. aasta eelarve täitmise tulemuse jaotus (kõikide institutsioonide tulud ja kulud): (miljonites eurodes) 2013. aasta eelarve täitmise tulemuse jaotus Tulude vahesumma || 771 Tulud (saadud tulude ja eelarvesse kantud tulude vahe), millest: || — || Jaotis 1 (omavahendid) || -226 — || Jaotis 3 (ülejäägid, saldod ja korrigeerimine) || -360 — || Jaotis 7 (viivised ja trahvid) || 1 331 — || Muud jaotised || 26 Kulude vahesumma || 276 Kulud, millest: || — || 2013. aasta eelarves kasutamata jäänud assigneeringud: Komisjon || 107 — || 2012. aasta eelarvest üle kantud kasutamata jäänud assigneeringud: Komisjon || 54 — || 2013. aastal kasutusele võtmata jäänud reservid || 1 — || 2013. aasta eelarves heaks kiidetud ja 2012. aastast üle kantud assigneeringute alakasutamine: halduskulude rubriik 5 (muud institutsioonid) || 114 Vahetuskursi erinevuste vahesumma || -42 2013. aasta eelarve täitmise kogutulemus || 1 005 [1] ELT L 298, 26.10.2012, lk 1. [2] ELT L 347, 20.12.2013, lk 884. [3] ELT L 51, 20.2.2014, lk 1. [4] ELT L 204, 11.7.2014, lk 1. [5] COM(2014) 234, 15.4.2014. [6] COM(2014) 234, 15.4.2014.